**Д О Г О В О Р**

**за безвъзмездно финансиране на проект по чл. 6е, ал. 6 от Закона за защита от домашно насилие,**

**представляващо минимална помощ в съответствие с Регламент (ЕС) 2023/2831**[[1]](#footnote-1)



На основание чл. 20, ал. 4, във връзка с чл. 20, ал. 1 от Правилника за прилагане на Закона за защита от домашно насилие (ППЗЗДН), между:

**1. АДМИНИСТРАЦИЯТА НА МИНИСТЕРСКИЯ СЪВЕТ,** ЕИК 000695025, с адрес: гр. София, бул. „Княз Ал. Дондуков” № 1, представлявана от ……………., ……………. , съгласно Заповед № ….. на министър-председателя от …. г., наричана по-долу **„БЕНЕФИЦИЕНТ”,** от една страна,

и

**2. …………………………,** ЕИК …….., с адрес:….., представлявана/о от …….., наричана/о по-долу **„БЕНЕФИЦИЕР”**, от друга страна,

се сключи този договор за безвъзмездно финансиране за следното:

**I. ПРЕДМЕТ НА ДОГОВОРА**

**Чл. 1.** БЕНЕФИЦИЕНТЪТ предоставя на БЕНЕФИЦИЕРА безвъзмездно финансиране **по Процедура № 3 „Социално, психологическо и правно консултиране за извършители на домашно насилие за преодоляване на агресията и справяне с гнева чрез специализирани програми в консултативен център по проблемите на домашното насилие“** (Процедурата) заизпълнението на Проект № ……… г., (Проекта) с обща стойност в размер на …. (………..) лв.

**Чл. 2.** БЕНЕЦИЕРЪТ се задължава да изпълни Проекта, съгласно Приложения 1 и 2 към договора, при спазване на условията на договора и в съответствие с Насоките за кандидатстване по Процедурата[[2]](#footnote-2), националното законодателство и Насоките за отчитане (Приложение 3 към договора).

**Чл. 3.** (1) Конкретните цели на Проекта са както следва:

1. Дългосрочни цели: ……………………………….;

2. Краткосрочни цели: ………………………………;

(2) Основните дейности по Проекта са както следва:

…………………………………………;

(3) Очакваните резултати от изпълнението на Проекта са:

………………………….

(4) Очакваното въздействие върху целевите групи от изпълнението на Проекта е както следва: ……………….

**II. ПРАВА И ЗАДЪЛЖЕНИЯ НА БЕНЕФИЦИЕНТА**

**Чл. 4.**(1) БЕНЕФИЦИЕНТЪТ се задължава да оказва на БЕНЕФИЦИЕРА необходимото съдействие за изпълнението на Проекта и договора.

(2)БЕНЕФИЦИЕНТЪТ се задължава да заплати на БЕНЕФИЦИЕРА средства в размер на отчетените и признати допустими разходи за изпълнението на Проекта, при условие, че е изпълнил всички свои задължения по договора.

(3) Възложителят има право по всяко време от изпълнението на Проекта да осъществява контрол по изпълнението на дейностите по Проекта, чрез извършване на документални проверки и проверки на място.

**III. ПРАВА И ЗАДЪЛЖЕНИЯ НА БЕНЕФИЦИЕРА**

**Чл. 5.** (1) БЕНЕФИЦИЕРЪТ се задължава:

1. да изпълни Проекта, съгласно Приложение 1 и Приложение 2 към договора, в рамките на отпуснатото му финансиране, **като постигне най-малко минималната целева стойност за 2025 г. от 12 броя**, посочена в Насоките за кандидатстване по Процедурата, на включения в Проекта индикатор „Брой потребители годишно“;

2. в случаите, когато се извършват проверки по реда на чл. 4, ал. 3, да оказва пълно съдействие на БЕНЕФИЦИЕНТА, както и на контролните органи, които имат правомощия да извършват проверки по отношение на дейността на Администрацията на Министерския съвет (АМС) и на Процедурата, включително и да осигури необходимия достъп;

3. да представи на БЕНЕФИЦИЕНТА в срок отчетите по чл. 9;

4. да съхранява цялата документация по проекта в срок 5 години от датата на одобряването на Финалния отчет по чл. 9, ал. 1, т. 2.

(2) БЕНЕФИЦИЕРЪТ има право:

1. да получи от БЕНЕФИЦИЕНТА необходимото съдействие за изпълнението на Проекта и договора;

2. да получи плащането по чл. 11, в случай че изпълни всички свои задължения, предвидени в този договор.

**IV. ФИНАНСОВИ УСЛОВИЯ**

**Чл. 6.** (1) БЕНЕФИЦИЕНТЪТ предоставя на БЕНЕФИЦИЕРА безвъзмездно финансиране по Проекта в размер **до максималния размер на общата стойност на признатите допустими разходи** по Проекта, но не повече от размера по чл. 1.

(2) На БЕНЕФИЦИЕРА се предоставя минимална помощ по смисъла на Регламент (ЕС) 2023/2831 в максимален размер до размера по чл. 1.

**Чл. 7.** (1) Допустими разходи за изпълнението на Проекта са тези, за които са налице едновременно следните условия:

1. разходите са за дейности, съответстващи на предвидените в Проекта (Приложение 1);
2. разходите попадат във включените в Насоките за кандидатстване по процедурата и в Бюджета на Проекта (Приложение 2) видове разходи;
3. разходите не надхвърлят праговете за съответния вид, предвидени в Насоките за кандидатстване по процедурата и в Бюджета на Проекта (Приложение 2);
4. разходите са за реално доставени продукти и извършени услуги;
5. разходите са действително извършени и платени в срока за изпълнение на Проекта;
6. разходите са извършени законосъобразно съгласно българското законодателство;
7. разходите не са недопустими на основание ал. 2 и/или ал. 3;
8. за разходите са представени необходимите разходооправдателни и платежни документи и документи, доказващи изпълнението на дейностите и резултатите, свързани с тези разходи, **най-късно до 08.12.2025 г.**

(2) Недопустими са следните разходи:

1. разходи за възстановим данък върху добавената стойност (ДДС);

2. разходи за дължими лихви;

3. разходи за медицинско обслужване, които се покриват от Националната здравноосигурителна каса;

4. разходи, финансирани от други източници.

(3) **Всички разходи** за изпълнението на Проекта са **недопустими**, в случай че при изпълнението му и в рамките на неговия срок **не е постигната стойност от най-малко 10 броя** на включения в Проекта индикатор „Брой потребители годишно“.

(4) В случай че при изпълнението на Проекта и в рамките на неговия срок е постигната стойност 10 или 11 броя на включения в Проекта индикатор „Брой потребители годишно“, **не се признават** разходи в размер на **5 на сто** от общите допустимите разходи, съгласно ал. 1.

**V. СРОК ЗА ИЗПЪЛНЕНИЕ НА ПРОЕКТА И ДОГОВОРА**

**Чл. 8**. (1) Срокът за изпълнение на Проекта, финансиран по този договор, е **от ……………2025 г. до ………2025 г.**

(2) Този договор влиза в сила от датата на подписването му от двете страни.

**VI. ФИНАНСОВО ОТЧИТАНЕ, КОНТРОЛ И ПЛАЩАНИЯ**

**Чл. 9.** (1) БЕНЕФИЦИЕРЪТ представя на БЕНЕФИЦИЕНТА задължително следните отчети:

1. Междинен отчет (включващ Искане за плащане, Технически отчет и Финансов отчет), в който са включени всички разходи, извършени и платени от началото на срока за изпълнение на Проекта, до 30.09.2025 г. Междинният отчет се представя до 31.10.2025 г.;

2. Финален отчет (включващ Искане за плащане, Технически отчет и Финансов отчет), в който са включени всички разходи, извършени и платени след 30.09.2025 г. до края на срока за изпълнение на Проекта. Финалният отчет се представя до 17.11.2025 г.

(2) Отчетите по ал. 1 следва да съдържат информацията, посочена в Приложение 3.

(3) Служителите по чл. 10 могат да изискват при необходимост допълнителна информация и разяснения от БЕНЕФИЦИЕРА.

**Чл. 10.** (1) Контролът върху изпълнението на Проекта се извършва от служители, определени със заповед на министър-председателя или на упълномощено от него длъжностно лице.

(2) В случай че бъдат установени нередовности в отчет по чл. 9, на БЕНЕФИЦИЕРА се изпраща съобщение по електронна поща за отстраняването им. БЕНЕФИЦИЕРЪТ е длъжен да отстрани нередовностите в петдневен срок от получаването на съобщението, **но не по-късно от 08.12.2025 г.**

(3) В случай че преди определянето на признатите допустими разходи и одобряването на Финалния отчет по чл. 9, ал. 1, т. 2, се установи, че към датата на сключване на този договор с цялата предоставена минимална помощ по чл. 6, ал. 2 или с част от нея е бил превишен допустимият максимален праг по Регламент (ЕС) 2023/2831, общата стойност на допустимите разходи се намалява с размера на превишението.

(4) Отчетите по чл. 9 се одобряват от лицето по чл. 15, ал. 3.

(5) Лицето по чл. 15, ал. 3 не одобрява Финалния отчет по чл. 9, ал. 1, т. 2, когато при проверката му се установи, че БЕНЕФИЦИЕРЪТ не е постигнал в срока за изпълнение на Проекта целевата стойност на индикатор „Брой потребители годишно“, посочена в чл. 7, ал. 3. В този случай, ако междувременно е бил одобрен Междинният отчет по чл. 9, ал. 1, т. 1, този отчет се преразглежда и също не се одобрява.

(6) Служителите по ал. 1 извършват най-малко една проверка на място по Проекта до одобряването на Финалния отчет по чл. 9, ал. 1, т. 2.

**Чл. 11.** (1) По Проекта се извършва едно плащане след представяне от БЕНЕФЕЦИЕРА на отчетите по чл. 9, извършване от БЕНЕФИЦИЕНТА на проверка на отчетените с тях дейности, резултати и разходи, и одобряване на отчетите.

(2) Плащането по ал. 1 се извършва най-късно в срок до 23.12.2025 г.

(3) Размерът на плащането по ал. 1 се формира от стойностите на всички отчетени и признати допустими разходи за изпълнението на Проекта.

(4) В срок до три работни от извършването на плащането по ал. 1, БЕНЕФИЦИЕНТЪТ уведомява БЕНЕФИЦИЕРА относно:

1. размера на признатите разходи по Проекта;

2. размера на непризнатите разходи по Проекта и мотивите за непризнаването им;

3. извършеното плащане.

(5) Плащането по ал. 1 се извършва при спазване изискванията на Наредба Н-6 от 26.04.2024 г. за условията и реда за разплащания с публични средства, издадена от министъра на финансите.

(6) Предоставянето на безвъзмездното финансиране се извършва в левове, по банков път, по следната банкова сметка на БЕНЕФИЦИЕРА:

**IBAN:**

**BIC:**

**Банка:**

(7) БЕНЕФИЦИЕРЪТ е длъжен да уведоми БЕНЕФИЦИЕНТА незабавно при настъпване на промяна на данните по ал. 6. При неспазване на това задължение, плащането по ал. 1 по посочената в ал. 6 банкова сметка се счита за коректно извършено.

**VII. ЗАЩИТА НА ЛИЧНИТЕ ДАННИ**

**Чл. 12.** (1) В качеството си на самостоятелен администратор на лични данни по смисъла на чл. 4, т. 7 от Регламент (ЕС) 2016/679[[3]](#footnote-3) БЕНЕФИЦИЕРЪТ се задължава да спазва всички приложими разпоредби на националното законодателство и правото на ЕС, свързани със защитата на личните данни, при обработването на такива данни за целите на изпълнението и отчитането на Проекта.

(2) БЕНЕФИЦИЕНТЪТ се задължава да спазва правилата по ал. 1 във връзка с обработването на лични данни, които са му предоставени от БЕНЕФИЦИЕРА за целите на изпълнението на този договор.

(3) Страните прилагат технически и организационни мерки за защита на личните данни, в съответствие с действащото законодателство.

**VIII. ПРИЛОЖИМ РЕЖИМ НА МИНИМАЛНА ПОМОЩ**

**Чл. 13.**(1) Финансирането по чл. 6 представлява минимална помощ по смисъла на Регламент (ЕС) 2023/2831.

(2) Администратор на минималната помощ по ал. 1 е оправомощеното лице по чл. 20, ал. 1 от ППЗЗДН, което представлява АМС при сключването на този договор.

(3) Получател/и на минималната помощ е/са БЕНЕФИЦИЕРЪТ.

(4) При изпълнението на Проекта БЕНЕФИЦИЕРЪТ е длъжен да спазва приложимите правила за минимална помощ (правилото de minimis) по смисъла на Регламент (ЕС) 2023/2831. За съответствието с условията на режима на минимална помощ отговорност носи/ят БЕНЕФИЦИЕРЪТ, получател/и на минимална помощ.

(5) Финансирането, отпуснато в условията на режима на минимална помощ, се счита за отпуснато на БЕНЕФИЦИЕРА от датата на сключване на този договор.

(6) При изчисляване на допустимия размер на минимална помощ, Администраторът на минимална помощ прилага правилата за натрупване, предвидени в чл. 5 от Регламент (ЕС) 2023/2831.

(7) Неправомерно получената по този договор минимална помощ, по смисъла на Регламент (ЕС) 2023/2831, от БЕНЕФИЦИЕРА подлежи на възстановяване в пълен размер при условията и по реда на ал. 10.

(8) При разглеждане на Финалния отчет по чл. 9, ал. 1, т. 2 БЕНЕФИЦИЕНТЪТ извършва проверка за правомерност на предоставената минимална помощ по смисъла на Регламент (ЕС) 2023/2831 към датата на сключване на договора, като извършва проверки по отношение на БЕНЕФИЦИЕРА в регистъра на минималните помощи, по чл. 52, ал. 2, т. 3 от Закона за държавните помощи, поддържан от министъра на финансите.

(9) Когато БЕНЕФИЦИЕРЪТ упражнява дейности в секторите, посочени в чл. 1, пар. 1, букви „а“ – „г“ от Регламент (ЕС) 2023/2831 (които са изключени от приложното поле на този регламент), и упражнява/ще упражнява дейности, за които се предоставя минимална помощ по този договор (попадащи в приложното поле на регламента), БЕНЕФИЦИЕРЪТ се задължава по такъв начин да отдели дейностите и/ или да разграничи разходите, че при евентуална проверка от страна на БЕНЕФИЦИЕНТА или друг оторизиран орган, да може да докаже, че дейностите в изключените сектори не се ползват от минималната помощ по този договор.

(10) Неправомерно получената минимална помощ по този договор подлежи на възстановяване и представлява публично вземане съгласно чл. 37 от Закона за държавните помощи, което се установява от Администратора на минимална помощ чрез издаване на акт за установяване на публичното вземане по реда на Административнопроцесуалния кодекс. Вземанията подлежат на събиране по реда на Данъчно-осигурителния процесуален кодекс от органите на Националната агенция за приходите.

**IX. ПРЕКРАТЯВАНЕ НА ДОГОВОРА**

**Чл. 14.**Договорът се прекратява:

1. с изпълнение на всички задължения на страните по него;

2. по взаимно съгласие на страните, изразено в писмена форма;

3. при обективна невъзможност за изпълнение на договора от страна на БЕНЕФИЦИЕРА или БЕНЕФИЦИЕНТА – с писмено уведомление;

4. едностранно и без предизвестие от БЕНЕФИЦИЕНТА, когато в хода на изпълнението се установи, че одобрените средства по Проекта се разходват по начин, различен от предвиденото в него – с писмено уведомление.

**X. ЛИЦА И АДРЕСИ ЗА КОРЕСПОНДЕНЦИЯ**

**Чл. 15.** (1) Кореспонденцията между страните, свързана с изпълнението на този договор, се изпраща в писмена форма по електронна поща, като се посочват регистрационните номера на договора и Проекта.

(2) Кореспонденцията се води между Координатора по договора, определен от БЕНЕФИЦИЕНТА, и Ръководителя на Проекта или друго лице, определено от БЕНЕФИЦИЕРА.

(3) Координатор от страна на БЕНЕФИЦИЕНТА е секретарят на Националния съвет за превенция и защита от домашното насилие[[4]](#footnote-4). Данните за контакт с Координатора са както следва:

Телефон: ………….

E-mail: …………….

(4) Данните на Ръководителя на Проекта, определен от БЕНЕФИЦИЕРА, са както следва:

Име:

Телефон:

E-mail:

(5) За дата на получаване на съобщението се смята датата на изпращането му по електронна поща.

(6) БЕНЕФИЦИЕРЪТ е длъжен да уведоми БЕНЕФИЦИЕНТА незабавно при промяна на телефона/или електронната поща за кореспонденция. В случай, че не го стори, то изпратените до него от БЕНЕФИЦИЕНТА съобщения, се считат за редовно връчени.

**XI. ЗАКЛЮЧИТЕЛНИ РАЗПОРЕДБИ**

**Чл. 16.**Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

**Чл. 17.** За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички въпроси, неуредени в този договор, се прилага българското право, като страните уреждат отношенията си чрез писмено споразумение. При непостигане на съгласие, спорът се отнася за решаване пред съответния компетентен съд.

**Чл. 18.**Следните документи представляват приложения към този договор и са неразделна част от него:

1. ***Приложение 1***: Формуляр за кандидатстване (Проект № …..);

2. ***Приложение 2***: Бюджет на Проекта;

3. ***Приложение 3***: Насоки за отчитане на проекти по чл. 6е, ал. 6 от Закона за защита от домашното насилие за 2025 г.

Този договор е изготвен като електронен документ и е подписан с квалифицирани електронни подписи, създадени с квалифицирани удостоверения за електронни подписи, от представители на всяка от страните, както следва:

**ЗА БЕНЕФИЦИЕНТА: ЗА БЕНЕФИЦИЕРА:**

|  |  |
| --- | --- |
|  |  |
| *(лице с право на втори подпис)* |  |

**съгласували:**

1. Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis [↑](#footnote-ref-1)
2. Насоките за кандидатстване по процедурата са утвърдени със Заповед № ……… на …………. от ……….2025 г. [↑](#footnote-ref-2)
3. Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните) [↑](#footnote-ref-3)
4. Секретар на Националния съвет за превенция и защита от домашното насилие е началникът на отдел „Превенция и защита от домашно насилие, сътрудничество по етнически и интеграционни въпроси и взаимодействие с гражданското общество“ в администрацията на Министерския съвет. [↑](#footnote-ref-4)